section_heading: Povijest
paragraph_text: Današnji HNK Borovo osnovan je 31. siječnja 1932. godine kao SK Bata Vukovar.<ref>Vlado Horvat, "Vukovarska društva", Gradski muzej Vukovar, Vukovar, 2007., str. 188. SK Bata bio je reklamna momčad tvornice Bata Borovo. Jedno vrijeme klub je koristio ime Vukovarski Amaterski Sportski Klub (V.A.S.K.) no izgradnjom i službenim otvaranjem nogometnog igrališta u Borovu ime V.A.S.K. prestaje se koristiti te je 1934. godine usvojeno ime B.A.T.A. S.K. (Borovski amaterski telovežbački atletski sportski klub). Bata SK se prije Drugog svjetskog rata natjecao u prvenstvu Osječkog nogometnog podsaveza (1933. – 1939.), zatim u Srpskoj nogometnoj ligi (1939. – 1941.), a tijekom Drugog svjetskog rata u prvenstvu NDH (1941. – 1944.). Poslije Drugog svjetskog rata Bata SK mijenja ime u SFD Slaven, a od 1954. godine u NK Borovo. Pod tim imenom klub djeluje sve do 1991. godine, kada se djelatnost kluba prekida zbog Domovinskog rata, a 2005. godine klub se obnavlja i pod imenom HNK Borovo Vukovar (1980-ih godina 20. stoljeća, Borovo Naselje je izdvojeno iz naselja Borovo i postalo gradska četvrt Vukovara, pa je iz tog razloga imenu kluba dodano i ime grada) uključuje u Drugu županijsku nogometnu ligu Vukovarsko-srijemske županije.